ભ્રષ્ટતા એ કારણ નથી, ભ્રષ્ટતા એ પરિણામ છે. કારણ મનુષ્યની નિમ્ન કક્ષા છે. કારણ કેટલાક માણસોની જન્મજાત બેઈમાનવૃત્તિ છે. કારણ કેટલાક માણસોની જઘન્ય ક્વૉલિટી છે. ખુરશી પર બેઠેલો માણસ ખરાબ શા માટે થઈ જાય છે? પ્રલોભનો? અભાવ? અપસંસ્કાર? કદાચ શેક્સપિયરના "ઓથેલો" નાટકના પાત્ર ઇઆગો વિષે કવિ ટી.એસ. એલિયટે કહેલું કારણ ઉપયુક્ત છે: "Motiveless Malignity" (ધ્યેયહીન દુર્જનતા) અકારણ ધૂર્તતા, અકારણ હલકટાઈ, અકારણ ઘટિયાપણું, એ કારણ છે?